

VLADA REPUBLIKE HRVATSKE

Zagreb, 25. travnja 2019.

**PREDLAGATELJ:** Ministarstvo zaštite okoliša i energetike

**PREDMET:** Prijedlog odluke o davanju suglasnosti društvu Plinacro d.o.o. za davanje garancije (jamstva) za društvo LNG Hrvatska d.o.o. u korist Ministarstva mora, prometa i infrastrukture

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 82. Zakona o proračunu (Narodne novine, br. [87/08](http://www.zakon.hr/cms.htm?id=210),[136/12](http://www.zakon.hr/cms.htm?id=211),[15/15](http://www.zakon.hr/cms.htm?id=4582)) i članka 36. Zakona o izvršavanju državnog proračuna za 2019. godinu (Narodne novine, br. 113/18) Vlada Republike Hrvatske je na sjednici održanoj\_\_\_\_\_\_\_2019. godine donijela

**ODLUKU**

**o davanju suglasnosti društvu Plinacro d.o.o. za davanje garancije (jamstva) za društvo LNG Hrvatska d.o.o.** **u korist Ministarstva mora, prometa i infrastrukture**

Daje se suglasnost društvu Plinacro d.o.o. za davanje garancije (jamstva) društvu LNG Hrvatska d.o.o. u iznosu od 2.000.000,00 EUR u korist Ministarstva mora, prometa i infrastrukture za potrebe dobrog izvršenja posla predviđenog Ugovorom o koncesiji pomorskog dobra u svrhu gradnje i gospodarskog korištenja luke posebne namjene – industrijske luke terminal za UPP, Omišalj-Njivice, KLASA: 011-01/18-01/3, URBROJ: 530-03-2-18-6.

  **II.**

Suglasnost iz točke I. ove odluke daje se uz sljedeće uvjete ugovora o garanciji (jamstvu):

* Davatelj garancije (jamstva): Plinacro d.o.o.
* Primatelj garancije (jamstva): LNG Hrvatska d.o.o.
* Korisnik garancije (jamstva): Ministarstvo mora, prometa i infrastrukture
* Naziv projekta: Realizacija plutajućeg terminala za ukapljeni prirodni plin na otoku Krku
* Namjena garancije (jamstva): Garancija za dobro izvršenje posla
* Naknada za izdavanje garancije(jamstva): 0,15 % od neto iznosa vrijednosti garancije mjesečno uvećano za obveze poreza na dodanu vrijednost
* Rok važenja garancije (jamstva): do 6 mjeseci nakon planiranog završetka radova
* Instrumenti osiguranja: 1 (jedna) zadužnica primatelja garancije na odobreni iznos garancije, potvrđena (solemnizirana) od strane javnog bilježnika u Republici Hrvatskoj.

**III.**

Obvezuje se društvo LNG Hrvatska d.o.o. izvršavati obveze sukladno sklopljenom Ugovoru o koncesiji pomorskog dobra u svrhu gradnje i gospodarskog korištenja luke posebne namjene – industrijske luke terminal za UPP, Omišalj-Njivice, KLASA: 011-01/18-01/3, URBROJ: 530-03-2-18-6, te sa društvom Plinacro d.o.o. sklopiti poseban ugovor o garanciji (jamstvu), radi reguliranja obveza i odgovornosti.

**IV.**

Ova Odluka stupa na snagu danom donošenja.

**KLASA:**

**URBROJ:**

**Zagreb**,

 **PREDSJEDNIK**

**mr. sc. Andrej Plenković**

**OBRAZLOŽENJE**

Skupština društva LNG Hrvatska d.o.o. dana 31. siječnja 2019. godine donijela je Konačnu investicijsku odluku o realizaciji projekta plutajućeg terminala za ukapljeni prirodni plin na otoku Krku SK-02/2019.

Temeljem članka 80. stavka 4. točke. 2. Zakona o pomorskom dobru i morskim lukama, te članka 7. stavka 8. Zakona o terminalu za ukapljeni plin, društvo LNG Hrvatska d.o.o. sklopilo je Ugovor o koncesiji pomorskog dobra u svrhu gradnje i gospodarskog korištenja luke posebne namjene – industrijske luke terminal za UPP, Omišalj-Njivice. Ugovorom o koncesiji u članku 9.1. predviđeno je da društvo LNG Hrvatska d.o.o. u nadležno Ministarstvo dostavi garanciju za dobro izvršenje posla u vrijednosti 5% investicije u koncesionirano područje, odnosno, na iznos od 2 milijuna EUR, mjesec dana prije početka radova na koncesioniranom području. Radove na koncesioniranom području planira se započeti u travnju 2019. godine, dok je rok važenja garancije 6 mjeseci nakon planiranog završetka radova.

Kako društvo LNG Hrvatska d.o.o. nije u mogućnosti samostalno izdati garanciju, obratilo se društvu Plinacro d.o.o. kao suvlasniku društva, za izdavanje navedene garancije.

Sukladno konačnoj investicijskoj odluci u kojoj su definirana načela podrške zajedničkom društvu LNG Hrvatska d.o.o., a iz koje proizlazi da HEP d.d. pruža financijsku podršku kroz zajmove za premošćivanje razdoblja nelikvidnosti dok se Plinacro obvezao pružati podršku u izdavanju jamstava.

U cilju pružanja potpore društvu LNG Hrvatska d.o.o. u realizaciji projekta od strateškog značaja za Republiku Hrvatsku, društvo Plinacro d.o.o. sklopiti će ugovor o garanciji (jamstvu) s društvom LNG Hrvatska d.o.o. u korist Ministarstva mora, prometa i infrastrukture za potrebe realizacije Ugovora o koncesiji pomorskog dobra u svrhu gradnje i gospodarskog korištenja luke posebne namjene – industrijske luke terminal za UPP, Omišalj-Njivice.

Sukladno članku 36. Zakona o izvršenju državnog proračuna za 2019 godinu., kao i članka 82. Zakona o proračunu (Narodne novine, br. 87/08, 136/12, 15/15), Plinacro d.o.o. kao društvo u vlasništvu Republike Hrvatske za davanje jamstava u obvezi je ishoditi suglasnost Vlade Republike Hrvatske.

Slijedom navedenog, predlaže se donošenje predmetne Odluke.